smcproject/ml-wiki-sentences huggingface dataset:
എന്നാൽ ഇരുപതാം നൂറ്റാണ്ടിൽ കോളിയറിന്റെ വിജ്ഞാനകോശം, അ‌മേരിക്കാനാ വിജ്ഞാനകോശം,  വേൾഡ്‌ബുക്ക് വിജ്ഞാനകോശം എന്നിവ ആ സ്ഥാനത്ത് നിലകൊണ്ടു.
വ്യക്തമായ വിവരണം, മേന്മയേറിയ ചിത്രങ്ങൾ തുടങ്ങി ഇവയിലോരോന്നിനും അവയുടേതായ സവിശേഷതകളുമുണ്ടായിരുന്നു.
എന്തുതന്നെയായിരുന്നാലും ഒൻപതാമത്തെ പതിപ്പുമുതൽ ബ്രിട്ടാനിക്കാ വിജ്ഞാനകോശത്തെ ഇംഗ്ലീഷ് ഭാഷയിലുള്ള  വിജ്ഞാനകോശങ്ങളിൽ ഏറ്റവും ആധികാരികതയുള്ളതായി പരക്കെ കരുതിപ്പോന്നിട്ടുണ്ട്.
ബ്രിട്ടാനിക്കാ വിജ്ഞാനകോശത്തിന്റെ അച്ചടിച്ച പതിപ്പ് മറ്റുള്ളവയെ അപേക്ഷിച്ച് വളരെ വിലയേറിയതാണ്.
ഡിജിറ്റൽ വിവരസാങ്കേതികവിദ്യയിലെ മുന്നേറ്റം  1990കളുടെ തുടക്കം മുതൽ ബ്രിട്ടാനിക്ക വിജ്ഞാനകോശത്തിനെതിരേ വെല്ലുവിളിയുയർത്തി തുടങ്ങി.
ഇന്റർനെറ്റ് തിരച്ചിൽ സം‌വിധാനങ്ങൾ പൊതുജനങ്ങൾക്ക് വിജ്ഞാനത്തിന്റെ  വിതരണ കേന്ദ്രങ്ങളായി മാറി.
അവ വിവരത്തിന്റെ യഥാർ‍ത്ഥ ഉറവിടങ്ങളിലേയ്ക്ക് ഉപയോക്താക്കളെ നേരിട്ട് എത്തിച്ചു തുടങ്ങി.
ഗൂഗിൾ ബുക്കുകൾ, മസച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളൊജിയുടെ  പൊതുജനോപയോഗത്തിനായി തുറന്നുകൊടുത്ത പാഠ്യവസ്തുക്കൾ, അമേരിക്കയിലെ ദേശിയ മെഡിക്കൽ‌ ഗ്രന്ഥശേഖരത്തിലെ പബ്‌മെഡ് സെൻ‌ട്രൽ വായനശാല മുതലായവയുടെ  സേവനങ്ങൾ ഈ തുറയിൽ പെടുത്താവുന്നതാണ്.
ചുരുക്കിപ്പറഞ്ഞാൽ-തിരുത്തുവാനും കൂട്ടിച്ചേർക്കുവാനുമുള്ള എളുപ്പംകൊണ്ടാകണം-കൂടുതൽ കാലികമായ വിവരങ്ങൾ അച്ചടിമാധ്യമത്തെ അപേക്ഷിച്ച് ഇന്റർനെറ്റിൽ വരുന്നസ്ഥിതിയിലേയ്ക്ക് കാര്യങ്ങൾ മാറി.
അതിവേഗം മാറ്റങ്ങൾ  വന്നുകൊണ്ടിരിക്കുന്ന ശാസ്ത്രം, സാങ്കേതികവിദ്യ,രാഷ്ട്രീയം,സംസ്കാരം,നവീന ചരിത്രം മുതലായ മേഖലകളിൽ കാലികവും കൃത്യവുമായ വിവരങ്ങൾ കാണിക്കുവാൻ ബ്രിട്ടാനിക്ക വിജ്ഞാനകോശം വളരെ ബുദ്ധിമുട്ടി.
വിജ്ഞാനകോശത്തിന്റെ പഴയ എഡിറ്റർ വാൾട്ടർ യുസ്റ്റ് ആണ് ഇതേക്കുറിച്ച് ആദ്യമായി വ്യവസ്ഥാപിതമായ നീരീക്ഷണങ്ങൾ നടത്തിയത്.
ഇന്ന് ഇന്റർനെറ്റിലും മൾട്ടീമീഡിയയായും ബ്രിട്ടാനിക്ക വിജ്ഞാനകോശം ലഭ്യമാണെങ്കിലും അതിന്റെ  അപ്രമാദിത്വത്തിനെതിരേ എൻ‌കാർട്ടാ, വിക്കിപ്പീഡിയ മുതലായ വിജ്ഞാനകോശങ്ങൾ വെല്ലുവിളിയുയർത്തിയിട്ടുണ്ട്.
അച്ചടിക്കപ്പെട്ട വിജ്ഞാനകോശങ്ങൾ
ഉള്ളടക്കത്തിന്റെ കനത്തിലും കാമ്പിലും എൻസൈക്ലോപീഡിയ ബ്രിട്ടാനിക്കയെ മറ്റു അച്ചടിക്കപ്പെട്ട വിജ്ഞാനകോശങ്ങളുമായി പലപ്പോഴും താരതമ്യപ്പെടുത്തിയിരുന്നു.
ഇതിൽ വളരെ ശ്രദ്ധിക്കപ്പെട്ട ഈ തരത്തിലുള്ള ഒരു പഠനം കെന്നെത്ത് കിസ്റ്റർ, എൻസൈക്ലോപീഡിയ ബ്രിട്ടാനിക്കയെ കോളിയറിന്റെ വിജ്ഞാനകോശത്തോടും എന്സൈക്ലോപീഡിയ അമേരിക്കാനായോടും താരതമ്യം ചെയ്തുകൊണ്ട്‌ നടത്തിയിയട്ടുള്ളതാണ്‌.
ലേഖനങ്ങളുടെ കനത്തേക്കുറിച്ച് താരതമ്യം ചെയ്യാൻ പലയിടത്തുനിന്നായി പ്രത്യേക ക്രമത്തിലല്ലാതെ പത്ത് ലേഖനങ്ങൾ തിരഞ്ഞെടുത്തു.
( പരിശ്ഛേദനം, ചാൾസ് ഡ്ര്യൂ, ഗലീലിയോ, ഫിലിപ്പ് ഗ്ലാസ്, ഹൃദ്രോഗം, ഐക്യൂ,  പാണ്ടാ കരടി, ലൈംഗിക പീഡനം, ഷ്രൗഡ് ടുരീൻ, ഉസ്ബൈക്കിസ്ഥാൻ എന്നിവയായിരുന്നു തെരഞ്ഞെടുക്കപ്പെട്ട ലേഖനങ്ങൾ) അതിനുശേഷം അവയിലോരോന്നിനും ഇംഗ്ലീഷ് അക്ഷരമാലയിൽ A മുതൽ F വരെ -സമഗ്രത, കൃത്യത, വ്യക്തത, കാലികത എന്നീ നാല്‌ ഇനങ്ങളിൽ- അഞ്ച് നിലവാരസൂചികകളും കൊടുത്തു.
മൂന്ന് വിജ്ഞാനകോശങ്ങൾക്കും നാല്‌ ഇനങ്ങളിലുമായി ശരാശരി നിലവാരം B- നും B+ നും ഇടയിലായിരുന്നു.
ഇതിന്‌ പ്രധാനമായൊരുകാരണം 1994-ൽ ലൈംഗിക പീഡനം എന്ന വിഷയത്തെ അധികരിച്ച ലേഖനം മൂന്ന് വിജ്ഞാനകോശങ്ങളിൽ ഒന്നിൽ പോലുമുണ്ടാവാതിരുന്നതാണ്‌.
കൃത്യതയ്ക്ക് ബ്രിട്ടാനിക്കയ്ക്ക് ഒരു D യും എട്ട് A യും ലഭിച്ചു.
എൻസൈക്ലോപീഡിയ അമേരിക്കാനയ്ക്ക് എട്ടു Aകളൂം, കോളിയറിന്റെ വിജ്ഞാനകോശത്തിന്‌ ഒരു D യും ഏഴ് A യും ലഭിച്ചു.
കൃത്യതയ്ക്ക് ബ്രിട്ടാനിക്കയ്ക്ക് ശരാശരി 92% വും, അമേരിക്കാനയ്ക്ക് 90% വും കോളിയറിന്റെ വിജ്ഞാനകോശത്തിന്‌ 85% വും ലഭിച്ചു.
ഉള്ളടക്കത്തിലെ നിലവാരത്തിനെ അടിസ്ഥാനമാക്കിയ കൂടുതൽ വിശദമായ താരതമ്യപഠനത്തിനു ശേഷം കിസ്റ്റർ, കൂടുതൽ ഉൽകൃഷ്ടതയുള്ള വിജ്ഞാനകോശമായി കോളിയറിന്റെ വിജ്ഞാനകോശത്തെ തിരഞ്ഞെടുത്തു.
വളരെനല്ല രചനകളും, സമീകൃതമായ അവതരണവും, തിരയാനും എത്തിച്ചേരാനുമുള്ള എളുപ്പവുമെല്ലാമാണ്‌ ഇതിന്‌ കോളിയറുടെ വിജ്ഞാനകോശത്തെ സഹായിച്ച പ്രമുഖ ഘടകങ്ങൾ.
സിഡിയിലും ഡിവിഡിയിലുമുള്ള ഡിജിറ്റൽ വിജ്ഞാനകോശങ്ങൾ
സിഡിയിലും ഡിവിഡിയിലുമുള്ള ഡിജിറ്റൽ വിജ്ഞാനകോശങ്ങളിൽ ബ്രിട്ടാനിക്കയ്ക്ക് വെല്ലുവിളിയുയർത്തിയ പ്രമുഖ എതിരാളിയാണ് എൻ‌കാർട്ടാ.
ഫങ്ക് വാഗ്നാൽസ്, കോളിയറുടെ വിജ്ഞാനകോശം, ന്യൂ മെരിറ്റ് സ്കോളർ എന്നീ അച്ചടിക്കപ്പെട്ട വിജ്ഞാനകോശങ്ങളിലെ വിവരങ്ങളും ഉൾപ്പെടുത്തി നവീന രീതിയിൽ വികസിപ്പിച്ച ഒരു വിവിധമാധ്യമവിജ്ഞാനകോശമാണ് എൻ‌കാർട്ടാ.
രണ്ടായിരാമാണ്ട് ജനുവരി മുതൽ രണ്ടായിരത്താറാമാണ്ട് ഫെബ്രുവരി വരെയുള്ള യു. എസ് ചില്ലറ വില്പ്പന കണക്കുകൾ പ്രകാരം ഏറ്റവുമധികം വിറ്റഴിക്കപ്പെട്ട വിവിധമാധ്യമവിജ്ഞാനകോശമാണ് എൻ‌കാർട്ടാ.
രണ്ടായിരത്തി ഏഴിൽ ഇറങ്ങിയ ബ്രിട്ടാനിക്ക അൾട്ടിമേറ്റ് സിഡി/ഡിവിഡി 50 യു. എസ്. ഡോളറിനും  എൻ‌കാർട്ടാ പ്രീമിയം 2007 ഡിവിഡി 45 യു. എസ്. ഡോളറിനും  വിൽക്കപ്പെടുന്നു.
ബ്രിട്ടാനിക്കയിൽ 100,000 ലേഖനങ്ങളും മെരിയം-വെബ്സ്റ്റേഴ്സ് നിഘണ്ടുവും ഉൾപ്പെടുത്തിയിരിക്കുന്നു.
ഇതിന്റെ പ്രൈമറി, സെക്കണ്ടറി സ്കൂൾ പതിപ്പുകൾ ലഭ്യമാണ്.
66,000 ലേഖനങ്ങളുള്ള എൻ‌കാർട്ടയിൽ ഉപയോക്തസൗഹാർദ്ദപരമായ ബ്രൗസറും, സം‌വദിയ്ക്കുന്ന ഭൂപടങ്ങളും, ഗണിതം, ഭാഷ, ഗൃഹപാഠം എന്നിവയ്ക്കയുള്ള ഉപകരണങ്ങളും, അമേരിക്കൻ/ബ്രിട്ടീഷ് ഇംഗ്ലീഷ് നിഘണ്ടുക്കളും അടങ്ങിയിരിക്കുന്നു.
യുവജനങ്ങൾ‍ക്കായുള്ള ഒരു പതിപ്പും ലഭ്യമാണ്.
അമേരിക്കൻ പ്രേക്ഷകരോടുള്ള ചായ്‌വ് ബ്രിട്ടാനിക്കയ്ക്കും എൻ‌കാർട്ടയ്ക്കുമെതിരേ ഉന്നയിക്കപ്പെട്ടിട്ടുണ്ട്.
അമേരിക്കൻ ലേഖനങ്ങൾ ഭേദഗതി വരുത്തുന്നത്ര വേഗത്തിൽ മറ്റു ലേഖനങ്ങളും ചെയ്യാതിരിക്കുക, അമേരിക്കയുടെ ഭൂപടത്തിൽ ഉൾപ്പെടുത്തിയിരിക്കുന്നത്രയും വിവരങ്ങൾ മറ്റുള്ളവയിൽ ഉൾപ്പെടുത്താതിരിക്കുക മുതലായ ആരോപണങ്ങളാണ് പ്രധാനമായും ഉന്നയിക്കപ്പെട്ടിട്ടുള്ളത്.
ബ്രിട്ടാനിക്ക എൻ‌കാർട്ടാ വിജ്ഞാനകോശങ്ങൾ ഇന്റർനെറ്റ് വഴിയും ഉപയോഗപ്പെടുത്താൻ സാധിയ്ക്കും; ചില സേവനങ്ങളുപയോഗിക്കാൻ പണം കൊടുക്കേണ്ടിവരുമെങ്കിലും.
കുറിപ്പുകൾ അവലംബം 1 2 3 {{ cite book }} : | edition= has extra text ( help ) 1 2 {{ cite encyclopedia }} : | edition= has extra text ( help ) ↑ osman, Julie (13 March 2012).
"After 244 Years, Encyclopaedia Britannica Stops the Presses".
Retrieved 13 March 2012.
1 2 3 4 ↑ ↑ ↑ {{ cite web }} : Check date values in: | date= ( help ) ↑ {{ cite book }} : | pages= has extra text ( help ) ↑ Encyclopædia Britannica Board of Editors.
Archived 2012-02-04 at the Wayback Machine .
Britannica.com.
Retrieved on 2006-09-27 ↑ ↑
എൻഹാൻസ്ഡ് ഡാറ്റ റേറ്റ്സ് ഫോർ ജിഎസ്എം എവല്യൂഷൻ ഇംഗ്ലീഷ് വിലാസം https://ml.wikipedia.org/wiki/Enhanced_Data_Rates_for_GSM_Evolution ആൻഡ്രോയിഡ് അടിസ്ഥാനമാക്കിയുള്ള സ്മാർട്ട്‌ഫോണിലെ അറിയിപ്പ് ബാറിൽ എഡ്ജ്(EDGE) ചിഹ്നം കാണിച്ചിരിക്കുന്നു.
എൻഹാൻസ്ഡ് ഡാറ്റ റേറ്റ്സ് ഫോർ ജിഎസ്എം എവല്യൂഷൻ (എഡ്ജ്) (എൻ‌ഹാൻസ്ഡ് ജി‌പി‌ആർ‌എസ് (ഇജി‌പി‌ആർ‌എസ്), ഐ‌എം‌ടി സിംഗിൾ കാരിയർ (ഐ‌എം‌ടി-എസ്‌സി) അല്ലെങ്കിൽ ആഗോള പരിണാമത്തിനായുള്ള മെച്ചപ്പെടുത്തിയ ഡാറ്റ നിരക്കുകൾ) ഒരു ഡിജിറ്റൽ മൊബൈൽ ഫോൺ സാങ്കേതികവിദ്യയാണ് ജി‌എസ്‌എമ്മിന്റെ ബാക്ക്വേഡ്-കംപാറ്റിബിൾ വിപുലീകരണം.
ഐഡിയുവിന്റെ 3 ജി നിർവചനത്തിന്റെ ഭാഗമായ എഡ്ജ് ഒരു പ്രീ -3 ജി റേഡിയോ സാങ്കേതികവിദ്യയായി കണക്കാക്കപ്പെടുന്നു.
2003 മുതൽ ജി‌എസ്‌എം നെറ്റ്‌വർക്കുകളിൽ എഡ്ജ് വിന്യസിച്ചു - തുടക്കത്തിൽ യുണൈറ്റഡ് സ്റ്റേറ്റ്സിലെ സിംഗുലാർ (ഇപ്പോൾ എടി ആൻഡ് ടി).
ജി‌എസ്‌എം കുടുംബത്തിന്റെ ഭാഗമായി 3 ജിപിപിയും എഡ്ജ് സ്റ്റാൻഡേർഡ് ചെയ്യുന്നു.
ഡിജിറ്റൽ എഎംപിഎസ് നെറ്റ്‌വർക്ക് സ്പെക്ട്രത്തിന്റെ ഒരു ഭാഗത്ത് ഉപയോഗിക്കാൻ കോംപാക്റ്റ്-എഡ്ജ് എന്ന് വിളിക്കുന്ന ഒരു വേരിയന്റ് വികസിപ്പിച്ചെടുത്തു.
ഡാറ്റ കോഡിംഗ് ചെയ്യുന്നതിനും കൈമാറുന്നതിനുമുള്ള നൂതന രീതികൾ അവതരിപ്പിക്കുന്നതിലൂടെ, റേഡിയോ ചാനലിന് എഡ്ജ് ഉയർന്ന ബിറ്റ്-റേറ്റുകൾ നൽകുന്നു, അതിന്റെ ഫലമായി ഒരു സാധാരണ ജിഎസ്എം / ജിപിആർഎസ് കണക്ഷനുമായി താരതമ്യപ്പെടുത്തുമ്പോൾ ശേഷിയിലും പ്രകടനത്തിലും മൂന്നിരട്ടി വർദ്ധനവുണ്ടാകും.
ഇന്റർനെറ്റ് കണക്ഷൻ പോലുള്ള ഏത് പാക്കറ്റ് സ്വിച്ച്ഡ് ആപ്ലിക്കേഷനും എഡ്ജ് (EDGE) ഉപയോഗിക്കാൻ കഴിയും.
3 ജിപിപി സ്റ്റാൻഡേർഡിന്റെ റിലീസ് 7 ൽ പരിണമിച്ച എഡ്ജ് തുടരുന്നു, ലേറ്റൻസിയും ഇരട്ടിയിലധികം പ്രകടനവും നൽകുന്നു, ഉദാ.
ഹൈ-സ്പീഡ് പാക്കറ്റ് ആക്സസ് (എച്ച്എസ്പി‌എ) പൂർ‌ത്തിയാക്കുന്നതിന്.
1 Mbit / s വരെ ഉയർന്ന ബിറ്റ് നിരക്കുകളും 400 kbit / s സാധാരണ ബിറ്റ് നിരക്കുകളും പ്രതീക്ഷിക്കാം.
2.5 ജി ജി‌എസ്‌എം / ജി‌പി‌ആർ‌എസ് നെറ്റ്‌വർക്കുകൾക്കായി ബോൾട്ട്-ഓൺ മെച്ചപ്പെടുത്തലായി എഡ്ജ് / ഇജി‌പി‌ആർ‌എസ് നടപ്പിലാക്കുന്നു, ഇത് നിലവിലുള്ള ജി‌എസ്‌എം കാരിയറുകളിലേക്ക് അപ്‌ഗ്രേഡുചെയ്യുന്നത് എളുപ്പമാക്കുന്നു.
ആവശ്യമായ നവീകരണം വരുത്തി കാരിയർ നടപ്പിലാക്കുന്നു, ജി‌പി‌ആർ‌എസിനുള്ള ഒരു സൂപ്പർ‌സെറ്റാണ് എഡ്ജ്, കൂടാതെ ജി‌പി‌ആർ‌എസ് വിന്യസിച്ചിരിക്കുന്ന ഏത് നെറ്റ്‌വർക്കിലും പ്രവർത്തിക്കാൻ കഴിയും.
ജി‌എസ്‌എം കോർ‌ നെറ്റ്‌വർ‌ക്കുകളിൽ‌ ഹാർഡ്‌വെയർ‌ അല്ലെങ്കിൽ‌ സോഫ്റ്റ്‌വെയർ‌ മാറ്റങ്ങൾ‌ വരുത്താൻ‌ എഡ്ജ്(EDGE)ആവശ്യമില്ല.
എഡ്ജിന് അനുയോജ്യമായ ട്രാൻസ്‌സിവർ യൂണിറ്റുകൾ ഇൻസ്റ്റാൾ ചെയ്യുകയും എഡ്ജ് പിന്തുണയ്‌ക്കുന്നതിന് ബേസ് സ്റ്റേഷൻ സബ്സിസ്റ്റം അപ്‌ഗ്രേഡുചെയ്യുകയും വേണം.
ഓപ്പറേറ്റർക്ക് ഇതിനകം തന്നെ ഇത് നിലവിലുണ്ടെങ്കിൽ, ഇന്ന് പലപ്പോഴും സംഭവിക്കുന്നത്, ഒരു ഓപ്‌ഷണൽ സോഫ്റ്റ്‌വെയർ സവിശേഷത സജീവമാക്കി നെറ്റ്‌വർക്കിനെ എഡ്‌ജിലേക്ക് അപ്‌ഗ്രേഡുചെയ്യാനാകും.
ജി‌എസ്‌എം, ഡബ്ല്യുസി‌ഡി‌എം‌എ / എച്ച്എസ്പി‌എ എന്നിവയ്‌ക്കായുള്ള എല്ലാ പ്രധാന ചിപ്പ് വെണ്ടർ‌മാരും ഇന്ന് എഡ്‌ജിനെ പിന്തുണയ്‌ക്കുന്നു.
അവലംബം ↑ {{ cite web }} :  CS1 maint: archived copy as title ( link ) ↑ {{ cite web }} : Missing or empty | title= ( help ) ↑ ETSI SMG2 99/872
എൻ‌ക്വയർ (സോഫ്റ്റ്‌വെയർ) ഇംഗ്ലീഷ് വിലാസം https://ml.wikipedia.org/wiki/ENQUIRE
1980 ൽ, ടിം ബെർണേർസ് ലീ , സേർണിൽ (CERN), പ്രവർത്തിക്കുന്ന സമയത്ത് നിർമ്മിച്ച ഒരു സോഫ്റ്റ്‌വെയർ പദ്ധതിയാണ് എൻ‌ക്വയർ .
വേൾഡ് വൈഡ് വെബ്ബിന്റെ മുൻ‌ഗാമിയാണ് ഇതെന്നു പറയാം.
എൻ‌ക്വയർ ലളിതമായ ഹൈപ്പർടെക്സ്റ്റ് പ്രോഗ്രാമായിരുന്നു.
വെബ്ബിന്റെയും , സെമാന്റിക് വെബ്ബിന്റേയും ചില ആശയങ്ങൾ എൻ‌ക്വയറിൽ കാണാൻ സാധിക്കുമെങ്കിലും, പല കാര്യങ്ങളിലും അവയിൽ നിന്നൊക്കെ വളരെ വ്യത്യസ്തമായിരുന്നു എൻ‌ക്വയർ.
ബേണേഴ്‌സ്-ലീ പറയുന്നതനുസരിച്ച്, ഈ പേര് ഹൗ-ടു എന്ന ഒരു പഴയ പുസ്തകത്തിന്റെ തലക്കെട്ടിൽ നിന്ന് പ്രചോദനം ഉൾക്കൊണ്ടതാണ്, എല്ലാത്തിനും ഉള്ളിൽ നിന്ന് അന്വേഷിക്കുക(Enquire Within Upon Everything).
1980-ൽ ഏകദേശം 10,000 ആളുകൾ സേണിൽ വിവിധ ഹാർഡ്‌വെയർ, സോഫ്‌റ്റ്‌വെയർ, വ്യക്തിഗത ആവശ്യങ്ങൾ എന്നിവയിൽ ജോലി ചെയ്തിരുന്നു.
ഇമെയിൽ വഴിയും ഫയൽ കൈമാറ്റം വഴിയും വളരെയധികം ജോലികൾ ചെയ്തു.
ശാസ്ത്രജ്ഞർക്ക് വ്യത്യസ്ത കാര്യങ്ങളുടെ ട്രാക്ക് സൂക്ഷിക്കേണ്ടതുണ്ട്[3] കൂടാതെ വ്യത്യസ്ത പദ്ധതികൾ പരസ്പരം ഉൾപ്പെട്ടിരുന്നു.
ബെർണേഴ്‌സ്-ലീ 1980 ജൂൺ 23-ന് സിഇആർഎന്നിൽ എൻക്വയർ വികസിപ്പിക്കുന്നതിന് വേണ്ടി 6 മാസമായി ജോലി ചെയ്യുന്നാണ്ടായിരുന്നു.
വ്യത്യസ്ത നെറ്റ്‌വർക്കുകൾ, ഡിസ്‌ക് ഫോർമാറ്റുകൾ, ഡാറ്റ ഫോർമാറ്റുകൾ, ക്യാരക്ടർ എൻകോഡിംഗ് സ്കീമുകൾ എന്നിവയുമായി പൊരുത്തപ്പെടുന്നതായിരുന്നു പുതിയ സിസ്റ്റം സജ്ജീകരിക്കുന്നതിനുള്ള ആവശ്യം, ഇത് വ്യത്യസ്തമായ സിസ്റ്റങ്ങൾക്കിടയിൽ വിവരങ്ങൾ കൈമാറാനുള്ള ഏതൊരു ശ്രമവും ബുദ്ധിമുട്ടുള്ളതും പൊതുവെ അപ്രായോഗികവുമായ ഒരു ജോലിയാണ്.
എൻക്വയറിന് മുമ്പുള്ള വ്യത്യസ്‌ത ഹൈപ്പർടെക്‌സ്റ്റ്-സിസ്റ്റങ്ങൾക്ക് ഈ ആവശ്യകതകൾ പൂർത്തീകരിക്കാൻ കഴിഞ്ഞില്ല, ഉദാഹരണത്തിന് മെമെക്സ്(Memex), എൻഎൽഎസ്(NLS).
വേൾഡ് വൈഡ് വെബുമായുള്ള വ്യത്യാസങ്ങൾ
എൻ‌റികെ ഇഗ്ലേസിയാസ് ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഇംഗ്ലീഷ് വിലാസം https://ml.wikipedia.org/wiki/Enrique_Iglesias
സ്പാനീഷ് ഗായകനും ഗാനരചയിതാവും മോഡലും അഭിനേതാവുമാണ് എൻ‌റികെ മിഖ്വേൽ ഇഗ്ലേസിയസ് പ്രീസ്ലർ (ജനനം: മേയ് 8 , 1975 ).
മെക്സിക്കൻ ഇൻഡി ലേബലായ ഫോണൊവിസയിലൂടെയാണ് ഇദ്ദേഹം സംഗീത വ്യവസായത്തിൽ തുടക്കം കുറിച്ചത്.
ഇതിലൂടെ ഇദ്ദേഹം ലാറ്റിൻ അമേരിക്കയിലെയും യുണൈറ്റഡ് സ്റ്റേറ്റ്സിലെ ലാറ്റിനോ സംഗീത വിപണിയിലെയും ഏറ്റവും പ്രശസ്തരായ ഗായകരിലൊരാളായിമാറി.
ആ സമയത്ത്, ഏറ്റവുമധികം വിൽക്കപ്പെടുന്ന സ്പാനിഷ് ആൽബങ്ങൾ ഇദ്ദേഹത്തിന്റേതായിരുന്നു.
2000-നു മുമ്പ് തന്നെ ഇദ്ദേഹം ഇംഗ്ലീഷ് സംഗീത മേഖലയിലേക്ക് ചുവടുമാറ്റി.
യൂണിവേഴ്സൽ മ്യൂസിക്കുമായി 48,000,000 അമേരിക്കൻ ഡോളറിന് ഇദ്ദേഹം കരാറിലേർപ്പെട്ടു.
ഇദ്ദേഹത്തിന്റെ സ്പാനിഷ് ആൽബങ്ങൾ യൂണിവേഴ്സൽ മ്യൂസിക്ക് ലാറ്റിനോയും ഇംഗ്ലീഷ് ആൽബങ്ങൾ ഇന്റർസ്കോപും പുറത്തിറക്കുമെന്നായിരുന്നു കരാർ.
ഇദ്ദേഹത്തിന്റെ ആൽബങ്ങളുടെ 6 കോടി പതിപ്പുകളാണ് ലോകവ്യാപകമായി വിറ്റഴിയപ്പെട്ടിട്ടുള്ളത്.
ബിൽബോർഡ് ഹോട്ട് 100-ൽ ഇദ്ദേഹത്തിന്റെ രണ്ട് ഗാനങ്ങൾ ഒന്നാം സ്ഥാനത്തും ഒരു ഗാനം മൂന്നാം സ്ഥാനത്തും എത്തിയിട്ടുണ്ട്.
ബിൽബോർഡിന്റെ ഹോട്ട് ലാറ്റിൻ ട്രാക്ക്സ് പട്ടികയിൽ ഇദ്ദേഹത്തിന്റെ 19 ഗാനങ്ങൾ ഒന്നാം സ്ഥനത്തെത്തിയിട്ടുണ്ട്.
എർക്കീറ്റു ഇംഗ്ലീഷ് വിലാസം https://ml.wikipedia.org/wiki/Erketu
തുടക്ക ക്രിറ്റേഷ്യസ് കാലത്ത് ജീവിച്ചിരുന്ന സോറാപോഡ് കുടുംബത്തിൽ പെട്ട ഒരു ദിനോസർ ആണ് എർക്കീറ്റു .
ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ് .
2006 മാർച്ചിൽ ആണ് ഇവയുടെ വർഗ്ഗീകരണം നടന്നത്.
ശരീരത്തിന്റെ രണ്ടിരട്ടി നീളം ഉള്ള കഴുത്തായിരുന്നു ഇവയ്ക്ക്.
എൻസോ ഫെറാറി ഇംഗ്ലീഷ് വിലാസം https://ml.wikipedia.org/wiki/Enzo_Ferrari
എൻസോ അൻസെൽമോ ഗിസെപ്പെ മരിയ ഫെരാരി, Cavaliere di Gran Croce OMRI[1] (Italian: [ˈɛntso anˈsɛlmo ferˈraːri]; 18 ഫെബ്രുവരി 2098 ( Italian: [ˈɛntso anˈsɛlmo ferˈraːri] ; 20 February 1898 - 14 ആഗസ്റ്റ് 1988) ഒരു ഇറ്റാലിയൻ മോട്ടോർ റേസിംഗ് ഡ്രൈവറും, സംരംഭകനും, സ്കഡേരിയ ഫെരാരി ഗ്രാൻഡ് പ്രിക്സ് മോട്ടോർ റേസിംഗ് ടീം സ്ഥാപകനും, പിന്നീട് ഫെരാരി ഓട്ടോമൊബൈൽ മാർക്ക് എന്നിവ ആയിരുന്നു.
അദ്ദേഹം പരക്കെ  "il Commendatore" or "il Drake" എന്ന് അറിയപ്പെട്ടിരുന്നു.
ഇതും കാണുക Ferrari (film) The Snake and the Stallion Notes അവലംബം പുറം കണ്ണികൾ Enzo Ferrari എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Grand Prix History — Hall of Fame Archived 2011-06-05 at the Wayback Machine .
, Enzo Ferrari GrandPrix.com biography Enzo Ferrari entrepreneur Archived 2015-05-24 at the Wayback Machine .
എർഡെനെസ്റ്റ്സോഗ്ഡ് ഇംഗ്ലീഷ് വിലാസം https://ml.wikipedia.org/wiki/Erdenetsogt
തെക്കേ മംഗോളിയയിലെ ബെയ്ങ്ക്ഹോങർ പ്രവിശ്യയിലെ ഒരു ജില്ലയാണ് എർഡെനെസ്റ്റ്സോഗ്ഡ് ( Mongolian : Эрдэнэцогт , Jewel tsogt).
46°25′10″N 100°49′18″E ﻿ / ﻿ 46.41944°N 100.82167°E ﻿ / 46.41944; 100.82167
2018- ൽ വോൾസൊയിൽ നടന്ന യൂറോപ്യൻ ഓപ്പൺ ടെന്നീസ് ടൂർണമെന്റിൽ മംഗോളിയൻ ജ്യോക്കോവ ഗരേൾമ എർഡെനെസ്റ്റ്സോഗ്ഡ് സ്വർണ്ണം നേടിയിരുന്നു.
എൻ‌ജിഡെക അക്കുനിലി ക്രോസ്ബി ഇംഗ്ലീഷ് വിലാസം https://ml.wikipedia.org/wiki/Njideka_Akunyili_Crosby
കാലിഫോർണിയയിലെ ലോസ് ഏഞ്ചൽസിൽ പ്രവർത്തിക്കുന്ന നൈജീരിയൻ വംശജയായ വിഷ്വൽ ആർട്ടിസ്റ്റാണ് എൻജിഡെക അകുനിലി ക്രോസ്ബി (ജനനം 1983).
അകുനിലി ക്രോസ്ബിയുടെ കല "അമേരിക്കയിലെ അവരുടെ ദത്തെടുത്ത വീടും അവരുടെ സ്വദേശമായ നൈജീരിയയും തമ്മിലുള്ള സാംസ്കാരിക ഭൂപ്രദേശത്തെക്കുറിച്ച് ചർച്ചചെയ്യുന്നു. ഈ രണ്ട് ലോകങ്ങളും സ്വായത്തമാക്കുന്നതിലെ വെല്ലുവിളികളെ തുറന്നുകാട്ടുന്ന കൊളാഷും ഫോട്ടോ കൈമാറ്റം അടിസ്ഥാനമാക്കിയുള്ള പെയിന്റിംഗുകളും സൃഷ്ടിക്കുന്നു." 2017-ൽ അക്കുനിലി ക്രോസ്ബിക്ക് ജോൺ ഡി ആന്റ് കാതറിൻ ടി. മക്അർതർ ഫൗണ്ടേഷൻ എന്നിവയിൽ നിന്ന് ജീനിയസ് ഗ്രാന്റ് ലഭിച്ചു.
1983-ൽ ജനിച്ച എൻ‌ജിഡെക അക്കുനിലി നൈജീരിയയിലെ എനുഗുവിലാണ് വളർന്നത്.
ആറ് സഹോദരങ്ങളിൽ ഒരാളായ അകുനിലി ക്രോസ്ബിയുടെ പിതാവ് ഒരു സർജനും അമ്മ നൈജീരിയ സർവകലാശാലയിൽ ഫാർമക്കോളജി പ്രൊഫസറുമായിരുന്നു.
ലാഗോസിലെ സെക്കൻഡറി സ്കൂൾ ക്വീൻസ് കോളേജ് (QC) യാബയിൽ ചേരാൻ പത്ത് വയസ്സുള്ളപ്പോൾ അവർ ലാഗോസിലേക്ക് മാറി.
അക്കുനിലി ക്രോസ്ബിയേയും സഹോദരങ്ങളേയും വിദേശത്ത് പഠിക്കാൻ പ്രാപ്തരാക്കുന്നതിനായി കുടുംബത്തിന് വേണ്ടി അവളുടെ അമ്മയ്ക്ക് യുഎസ് ഗ്രീൻ കാർഡ് ലോട്ടറി ലഭിച്ചു.
1999-ൽ പതിനാറാമത്തെ വയസ്സിൽ, സഹോദരി ഇജിയോമയ്‌ക്കൊപ്പം വീട് വിട്ട് അമേരിക്കയിലേക്ക് മാറി.
ഒരു വർഷം നാഷണൽ സർവീസിനായി നൈജീരിയയിലേക്ക് മടങ്ങുന്നതിന് മുമ്പ് അവർ സാറ്റ് പഠനത്തിനായി അമേരിക്കൻ ചരിത്ര ക്ലാസുകൾ എടുത്തു.
സേവനം പൂർത്തിയാക്കിയ ശേഷം ഫിലാഡൽഫിയയിൽ പഠിക്കാനായി അമേരിക്കയിലേക്ക് മടങ്ങി.
ഫിലാഡൽഫിയയിലെ കമ്മ്യൂണിറ്റി കോളേജിൽ അവർ ആദ്യത്തെ ഓയിൽ പെയിന്റിംഗ് ക്ലാസ് എടുത്തു.
അവിടെ ടീച്ചർ ജെഫ് റീഡ് സ്വാർത്ത്മോർ കോളേജിൽ അപേക്ഷിക്കാൻ പ്രോത്സാഹിപ്പിച്ചു.
2004-ൽ സ്വാത്മോർ കോളേജിൽ നിന്ന് ബിരുദം നേടി.
അവിടെ മെലോൺ മെയ്സ് അണ്ടർ ഗ്രാജുവേറ്റ് ഫെലോ ആയി കലയും ജീവശാസ്ത്രവും പഠിച്ചു.
കല പിന്തുടരാൻ തീരുമാനിക്കുന്നതിനുമുമ്പ് വൈദ്യശാസ്ത്രത്തിൽ ഒരു കരിയർ തുടരുന്നതിന് അവർക്ക് പ്രീ-മെഡിക്കൽ ആവശ്യകതകൾ ലഭിച്ചിരുന്നു.
ഓർഗാനിക് കെമിസ്ട്രി, അഡ്വാൻസ്ഡ് ബയോളജി എന്നീ ക്ലാസുകളേക്കാൾ കൂടുതൽ കലാ ക്ലാസുകൾ ആസ്വദിക്കുന്നതായി മനസിലാക്കുന്നതുവരെ അവർ സ്വാർത്ത്മോറിലെ അവസാനവർഷം വരെ കലയെ പിന്തുടർന്നില്ല.
ഒരു നൈജീരിയൻ എന്ന നിലയിലുള്ള തന്റെ അനുഭവം പ്രവാസികളിൽ തന്റെ കലയിലൂടെ പറയേണ്ടതിന്റെ ആവശ്യകത അവർക്ക് ബോധ്യമായി.
അവാർഡുകളും അംഗീകാരങ്ങളും 2014, സ്മിത്‌സോണിയൻ അമേരിക്കൻ ആർട്ട് മ്യൂസിയത്തിന്റെ ജെയിംസ് ഡിക്കി സമകാലീന കലാ പുരസ്കാരം 2015 ന്യൂ മ്യൂസിയം ഓഫ് കണ്ടംപററി ആർട്ടിൽ നെക്സ്റ്റ് ജനറേഷൻ പുരസ്കാരം 2015 ഹാർലെമിന്റെ വെയ്ൻ ആർട്ടിസ്റ്റ് പുരസ്കാരത്തിലെ സ്റ്റുഡിയോ മ്യൂസിയം.
2015 ലെ ഫോറിൻ പോളിസിയുടെ മുൻനിര 100 ആഗോള ചിന്തകർ 2015 ജോയ്സ് അലക്സാണ്ടർ വെയ്ൻ ആർട്ടിസ്റ്റ് പുരസ്കാരം 2016 പ്രിക്സ് കാൻസൺ 2016 ഫിനാൻഷ്യൽ ടൈംസ് വിമൻ ഓഫ് ദി ഇയർ അവാർഡ് 2016 ഫ്യൂച്ചർ ജനറേഷൻ ആർട്ട് പുരസ്കാരത്തിനായി ഉള്ള ഷോർട്ട്‌ലിസ്റ്റിൽ 2016 വിശിഷ്ട പൂർവ്വ വിദ്യാർത്ഥി അവാർഡ്, പെൻ‌സിൽ‌വാനിയ അക്കാദമി ഓഫ് ഫൈൻ ആർട്സ് 2017 മാക് ആർതർ ഫെലോസ് പ്രോഗ്രാം 2019 ഓണററി ഡോക്ടറേറ്റ് ഓഫ് ആർട്സ്, സ്വാത്മോർ കോളേജ് അവലംബം പുറത്തേക്കുള്ള കണ്ണികൾ Njideka Akunyili Crosby എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എർഗട്ട് ഇംഗ്ലീഷ് വിലാസം https://ml.wikipedia.org/wiki/Ergot ഈ ലേഖനം ഒരു അനാഥലേഖനമാണ് .
ധാന്യവിളകളുടെ, പ്രത്യേകിച്ച് കമ്പ് (rye) എന്നറിയപ്പെടുന്ന ഇനത്തിന്റെ വിത്തുകളിൽ വളരുന്ന ഒരിനം ഫംഗസ് .
ഈ രോഗബാധയുടെ ഫലമായി വീങ്ങി കട്ടപിടിക്കുന്ന ധാന്യമണികളെയും എർഗട്ട് എന്നാണ് വിളിക്കുക.
ധാന്യമണികളിൽ നിന്നെടുക്കുന്ന ഔഷധത്തിന്റെ പേരും എർഗട്ട് എന്നു തന്നെ.
ശരീരഘടനാശാസ്ത്രത്തിൽ തലച്ചോറിന്റെ ഒരു ഭാഗത്തിനും (hippocampus minor) എർഗട്ട് എന്നു പേരുണ്ട്.
ക്ലാവിസപ്സ് പർപ്യൂറിയ (Claviceps purpurea) എന്ന ആസ്കോമൈസീറ്റ് ഫംഗസാണ് എർഗർട്ട് രോഗഹേതു.
ഇതു ബാധിച്ച ധാന്യം പതിവയി ഭക്ഷിക്കുന്നത് ഒരു തരം ഗങ്ഗ്രീൻ ( രക്തം ലഭിക്കാതെ വരുന്നതിനാൽ അവയവങ്ങൾ നിർജീവമാകുന്ന അവസ്ഥ) ഉണ്ടാകുന്നതിന് കാരണമാകുന്നു.
രോഗം പരക്കുന്നവിധം
കറ്റിൽ പറന്നെത്തുന്ന ഫംഗസിന്റെ ബീജാണുക്കൾ റൈച്ചെടിയുടെ പൂക്കളിലെ അണ്ഡാശയങ്ങളിൽ പറ്റി മുളയ്ക്കുന്നു.
ഇതോടെ പൂക്കൾ നിർജ്ജീവങ്ങളാകും.
എർഗട്ട് ആക്രമണത്തിനിരയായ കതിരിൽനിന്ന് മധുരമുള്ള ഒരു മഞ്ഞദ്രാവകം പുറത്തുവരുന്നു.
ഏതാനും ദിവസങ്ങൾക്കുള്ളിൽ ഈ ദ്രാവകം അപ്രത്യക്ഷമാകുന്നതോടെ കതിർമണികളിലെ അന്നജം നഷ്ടപ്പെടുകയും വളർച്ച നിലയ്ക്കുകയും അവയുടെ അണ്ഡാശയങ്ങളിൽ ഫംഗസിന്റെ മൈസീലിയം (അതി സൂക്ഷ്മങ്ങളായ നാരുകൾ) നിറയുകയും ചെയ്യും.
ഇത് സ്ക്ലീറോട്ടിയം എന്നറിയപ്പെടുന്നു (ഭക്ഷണശേഷം കാണപ്പെടുന്ന കടുപ്പമുള്ള മൈസീലിയമാണിത്).
എർഗട്ടിസം
ചെടികളിൽ എർഗട്ട് ഉണ്ടാക്കുന്ന പ്രക്രിയ എർഗോട്ടിസം എന്ന പേരിലറിയപ്പെടുന്നു.
എർഗട്ട് തുടർച്ചയായി ഉപയോഗിക്കുന്നതിനാൽ രോഗിയായിത്തീരുന്ന അവസ്ഥയ്ക്കും എർഗോട്ടിസം എന്നുതന്നെയാണു പേർ.
എർഗട്ട് രോഗം ബാധിച്ച റൈ കതിരിൽ അല്പമായി നല്ല ധാന്യമണികളും ഉണ്ടായിരിക്കും.
എർഗട്ട് വേർതിരിച്ചുകളയാതെ ധാന്യം ഉപയോഗിച്ചാൽ മനുഷ്യനിൽ രോഗബാധയുണ്ടാകും.
സെയ്ന്റ് ആന്റണീസ് ഫയർ ( എറിസിപ്പെലസ് ) എന്നറിയപ്പെടുന്ന ത്വക്ക്‌‌രോഗം എർഗട്ട് വിഷബാധ മൂലം ഉണ്ടാകാം.
രോഗലക്ഷണങ്ങൾ എർഗട്ട് രോഗം ബാധിച്ച ഗോതമ്പ്
എ. ഡി. 945-ൽ മധ്യയൂറോപ്പിൽ ഹോളീ ഫയർ എന്ന പേരിൽ ഒരു പകർച്ചവ്യാധി പടർന്നു പിടിക്കുകയുണ്ടായി.
എരിച്ചിൽ, കൈകാൽ വിർലുകളുടെ മരവിപ്പ്, ശരീരം കോച്ചിവലിക്കൽ എന്നിവയായിരുന്നു രോഗലക്ഷണങ്ങൾ.
സെയ്ന്റ് ആന്റണിയുടെ അനുയായികളായ ക്രിസ്ത്യൻ സന്യാസിമാർ സംഘടിച്ച് വ്യാധിപ്രദേശങ്ങളിൽ ആശുപത്രികൾ സ്ഥാപിച്ച് ചികിത്സകൾ ചെയ്ത് രോഗനിവാരണം നടത്തുകയുണ്ടായി ഇതിനുശേഷമാണ് സെയ്ന്റ് ആന്റണീസ് ഫയർ എന്ന പേരിൽ ഈ രോഗം അറിയപ്പെടൻ തുടങ്ങിയത്.
എർഗട്ട്-വിഷം രക്തധമനികളെ ചുരുക്കുന്നതു മൂലം അവയവാഗ്രങ്ങൾക്ക് രക്തം ലഭിക്കാതെ വന്ന് ആ ഭാഗങ്ങൾ നിർജീവമാകുന്നു.
(gangrenous).
ഈ വിഷ ബാധയുടെ മറ്റൊരു പ്രത്യേകത അവയവാഗ്രങ്ങളിലെ സിരകൾ നിർജീവമാകുന്നു (convulsive) എന്നതാണ്.
രണ്ട് രീതിയിലുള്ള വിഷബാധമൂലവും ദുസ്സഹമായ വേദന അനുഭവപ്പെടും.
ശ്വാസകോശ പേശികളിൽ എർഗട്ട്-വിഷബാധയുണ്ടായാൽ പെട്ടെന്നു മരണം സംഭവിക്കാനിടയുണ്ട്.
1816-ൽ ലൊറേയ്നിലും ബർഗണ്ടിയിലും പകർച്ചവ്യാധിപോലെ എർഗട്ടിസം വ്യാപിച്ചതിനു ശേഷം പടർന്നു പിടിക്കുന്ന നിലയിൽ ഈ രോഗം ഉണ്ടായിട്ടില്ല.
ധാന്യശേഖരങ്ങളിൽ നിന്ന് എർഗട്ട് വേർതിരിച്ചെടുക്കുന്നതിനുള്ള ശാസ്ത്രീയ മാർഗങ്ങൾ വികസിച്ചതോടെയാണ് ഈ രോഗം വ്യാപകമായ തോതിൽ പകരാതെയായത്.
രാസഘടന എർഗട്ടിൽനിന്നും വികസിപ്പിച്ചെടുത്ത ഔഷധം
എർഗട്ടിൽ അനേകം രാസവസ്തുക്കൾ അടങ്ങിയിരിക്കുന്നു.
സ്റ്റോൾ എന്ന ശാസ്ത്രജ്ഞനാണ് ഈ രംഗത്ത് ശ്രദ്ധേയമായ പഠനങ്ങൾ നടത്തിയത്.
എർഗോടോക്സിൻ, എർഗോട്ടമീൻ, എർഗാമെട്രിൻ എന്നീ ആൽക്കലോയിഡുകൾ, ടൈറമീൻ, ഹിസ്റ്റമീൻ, ഐസോഅമൈലമീൻ എന്നീ അമീനുകൾ, അസറ്റൈൽ കോളിൻ തുടങ്ങിയ ബേസുകൾ, എർഗോസ്റ്റെറൊൾ, ഫങ്ഗിസ്റ്റെറോൾ തുടങ്ങിയ സ്റ്റെറൊൾ യൗഗികങ്ങൾ എന്നിവയാണ് എർഗട്ടിൽ നിന്നും ലഭ്യമായിട്ടുള്ള പ്രധാന പദാർഥങ്ങൾ.
പ്രസവസമയത്ത് ഗർഭാശയപേശികൾ ശക്തിയായി സങ്കോചിക്കുന്നതിനും പ്രസവാനന്തരം രക്തശ്രാവം തടയുന്നതിനും എർഗട്ട് ഔഷധങ്ങൾ ഉപയോഗിക്കപ്പെടുന്നു.
സാധാരണ ഗതിയിൽ ഇത് ഗർഭാവസ്ഥയെ തകരാറിൽ ആക്കാറില്ലെങ്കിലും രക്തസമ്മർദത്തെയും രക്തധമനികളുടെ പ്രവർത്തനത്തെയും ബാധിക്കാവുന്നതായതിനാൽ ഒരു ഡോക്ടരുടെ ഉപദേശത്തോടുകൂടി മാത്രമേ ഈ ഔഷധം ഉപയോഗിക്കാൻ പാടുള്ളു.
അത്യന്തം വിവാദവിഷയമായ ഭ്രാമകൗഷധം (hallucinogen) ആയ L. S. D. -ക്ക് ജന്മം നൽകുന്നതും എർഗട്ടു തന്നെ.
വിളവു നശിപ്പിക്കുകയും കന്നുകാലികളുടെ ഗർഭം അലസിപ്പിക്കുകയും അപൂർ‌‌വമായി മനുഷ്യർക്ക് മരണത്തിനു കാരണമായിത്തീരുകയും ചെയ്യുന്ന ഒരു ഫങ്ഗസാണ് എർഗട്ട്.
അവലംബം ↑ http://www.botany.hawaii.edu/faculty/wong/BOT135/LECT12.
HTM Ergot of Rye - I: Introduction and History ↑ http://www.iamshaman.com/hbwr/ergot_of_rye.htm Archived 2010-01-04 at the Wayback Machine .
Ergot of Rye I: Introduction and History ↑ http://www.apsnet.org/Education/lessonsPlantPath/Ergot/symptom.htm Archived 2010-06-16 at the Wayback Machine .
Symptoms and Signs ↑ http://www.ag.ndsu.edu/pubs/plantsci/crops/pp551w.htm Archived 2010-04-17 at the Wayback Machine .
ERGOT ↑ http://www.britannica.com/EBchecked/topic/191320/ergot-fungus Assorted References
എൻ‌.
പി. സുരേഷ്
പി. സുരേഷ് മലയാള ചലച്ചിത്ര എഡിറ്ററും സംവിധായകനുമാണ്.
45 ഓളം സിനിമകൾ എഡിറ്റ് ചെയ്ത അദ്ദേഹം 16 ലധികം സിനിമകൾ സംവിധാനം ചെയ്തിട്ടുണ്ട്.
1981 ൽ ഇതാ ഒരു ധിക്കാരി എന്ന ചിത്രത്തിലൂടെ അദ്ദേഹം അരങ്ങേറ്റം കുറിച്ചു.
ഓർമക്കായ് മർമ്മരം എന്നീചിത്രങ്ങൾക്ക് മികച്ച എഡിറ്റർക്കുള്ള കേരള സംസ്ഥാന ചലച്ചിത്ര അവാർഡ് 1982 ൽ ലഭിച്ചിട്ടുണ്ട്  .
സംവിധാനം ചെയ്ത ചിത്രങ്ങൾ ഇതാ ഒരു ധിക്കാരി (1981) അഗ്നിയുദ്ധം (1981) ശ്രീ അയ്യപ്പനും വാവരും (1982) ഇവൻ ഒരു സിംഹം (1982) ഈ യുഗം (1983) അമ്മേ നാരായണ (1984) ഒ ഒരു നിമിഷം തരൂ (1984) കടമറ്റത്തച്ചൻ (1984) കൃഷ്ണാ ഗുരുവായൂരപ്പാ (1984) ഉയിർത്തെഴുന്നേൽപ്പ് (1985) ഓണത്തുമ്പിക്കൊരൂഞ്ഞാൽ (1985) പ്രഭാതം ചുവന്ന തെരുവിൽ (1989) അവൾക്കൊരു ജന്മം കൂടി (1990) എന്റെ ട്യൂഷൻ ടീച്ചർ (1992) അവളുടെ ജന്മം (1994) ഫാഷൻ ഗേൾസ് (2000) എഡിറ്റിങ് ചെയ്ത ചിത്രങ്ങൾ ക്ര.
ചിത്രം വർഷം സംവിധായകൻ 1 ആ ചിത്രശലഭം പറന്നോട്ടെ 1970 പി ബാൽത്തസാർ 2 പ്രയാണം 1975 ഭരതൻ 3 പാവാടക്കാരി 1978 അലക്സ് 4 പോക്കറ്റടിക്കാരി 1978 പി ജി വിശ്വംഭരൻ 5 ആരവം 1978 ഭരതൻ 6 കനൽക്കട്ടകൾ 1978 എ ബി രാജ് 7 പുത്തരിയങ്കം 1978 പി ജി വിശ്വംഭരൻ 8 തേൻ തുള്ളി 1979 കെ പി കുമാരൻ 9 പൊന്നിൽ കുളിച്ച രാത്രി 1979 അലക്സ് 10 കൊച്ചു തമ്പുരാട്ടി 1979 അലക്സ് 11 വാളെടുത്തവൻ വാളാൽ 1979 കെ ജി രാജശേഖരൻ 12 രാജവീഥി 1979 സേനൻ 13 ചാമരം 1980 ഭരതൻ 14 വയൽ 1981 ആന്റണി ഈസ്റ്റ്മാൻ 15 ഇതാ ഒരു ധിക്കാരി 1981 എൻ‌.
പി. സുരേഷ് 16 തകിലു കൊട്ടാമ്പുറം 1981 ബാലു കിരിയത്ത് 17 ഇണയെ തേടി 1981 ആന്റണി ഈസ്റ്റ്മാൻ 18 അഗ്നിയുദ്ധം 1981 എൻ‌.
പി. സുരേഷ് 19 ചാട്ട 1981 ഭരതൻ 20 പറങ്കിമല 1981 ഭരതൻ 21 പാർവ്വതി 1981 ഭരതൻ 22 യാഗം 1982 ശിവൻ 23 ശ്രീ അയ്യപ്പനും വാവരും 1982 എൻ‌.
പി. സുരേഷ് 24 മർമ്മരം 1982 ഭരതൻ 25 പാളങ്ങൾ 1982 ഭരതൻ 26 ഇവൻ ഒരു സിംഹം 1982 എൻ‌.
പി. സുരേഷ് 27 ഓർമ്മക്കായ്‌ 1982 ഭരതൻ 28 മരുപ്പച്ച 1982 എസ് ബാബു 29 ഓമനത്തിങ്കൾ 1983 യതീന്ദ്ര ദാസ് 30 കാറ്റത്തെ കിളിക്കൂടു് 1983 ഭരതൻ 31 എന്റെ നന്ദിനിക്കുട്ടി 1984 വത്സൻ 32 തത്തമ്മേ പൂച്ച പൂച്ച 1984 ബാലു കിരിയത്ത് 33 അമ്മേ നാരായണ 1984 എൻ‌.
പി. സുരേഷ് 34 കടമറ്റത്തച്ചൻ 1984 എൻ.പി. സുരേഷ് 35 കൃഷ്ണാ ഗുരുവായൂരപ്പാ 1984 എൻ‌.
പി. സുരേഷ് 36 വെപ്രാളം 1984 സുരേഷ് 37 ആഗ്രഹം 1984 രാജസേനൻ 38 കാതോടു കാതോരം 1985 ഭരതൻ 39 ഉയിർത്തെഴുന്നേൽപ്പ് 1985 എൻ‌.
പി. സുരേഷ് 40 ഓണത്തുമ്പിക്കൊരൂഞ്ഞാൽ 1985 എൻ‌.
പി. സുരേഷ് 41 പാറ 1985 ആലപ്പി അഷ്റഫ് 42 ഒഴിവുകാലം 1985 ഭരതൻ 43 ചിലമ്പ്‌ 1986 ഭരതൻ 44 കേളി 1991 ഭരതൻ പരാമർശങ്ങൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് എൻ‌.
നമുക്കു പാർക്കാൻ മുന്തിരിത്തോപ്പുകൾ ഇംഗ്ലീഷ് വിലാസം https://ml.wikipedia.org/wiki/Namukku_Parkkan_Munthiri_Thoppukal
പി. പത്മരാജൻ തിരക്കഥയയെഴുതി സംവിധാനം ചെയ്ത ചലച്ചിത്രമാണു നമുക്കു പാർക്കാൻ മുന്തിരിത്തോപ്പുകൾ .
സൂക്ഷ്മമായ തിരക്കഥ, ഛായാഗ്രാഹണം, മനോഹരമായ സംഗീതം എന്നിവ കൊണ്ട് ശ്രദ്ധിക്കപ്പെട്ട ഈ ചിത്രം 1986-ൽ പുറത്തിറങ്ങി.
കെ.കെ.സുധാകരൻ രചിച്ച നമുക്കു ഗ്രാമങ്ങളിൽ ചെന്നു രാപാർ‌ക്കാം എന്ന നോവലിനെ ആസ്പദമാക്കിയാണ്‌ തിരക്കഥ രചിച്ചിരിക്കുന്നത്‌.
പ്രധാനകഥാപാത്രങ്ങളെ മോഹൻലാലും ശാരിയും ചേർന്ന് അവതരിപ്പിക്കുന്നു.
ക്രിസ്ത്യൻ പശ്ചാത്തലത്തിൽ അവതരിപ്പിച്ചിരിക്കുന്ന ചിത്രത്തിൽ, നായികാനായകന്മാരുടെ പ്രണയസന്ദേശങ്ങൾ ' ഉത്തമഗീതത്തിലെ ' ഗീതങ്ങളാലാണ്‌ പ്രേക്ഷകരുമായി പങ്കിടുന്നത്.
ചിത്രത്തിന്റെ ക്ലൈമാക്സ് രംഗം മലയാളസിനിമയിൽ ശക്തവും വ്യത്യസ്തവുമായ നായകസങ്കല്പത്തിനു നാന്ദി കുറിച്ചവയാണ്‌.
പത്മരാജന്റെ എല്ലാ സിനിമകളും പോലെ ഈ ചിത്രവും പ്രണയത്തിനു പ്രധാന്യം നൽകിയിരിക്കുന്നു.
അഭിനേതാക്കൾ മോഹൻലാൽ – സോളമൻ ശാരി – സോഫിയ തിലകൻ – ആന്റണി പൈലോക്കാരൻ വിനീത് – ആന്റണി കവിയൂർ പൊന്നമ്മ – റീത്ത ഓമന ആനി മിനി വിഷ്ണുപ്രകാശ് എൽ. നാരായണൻ പള്ളിക്കൽ പി.എൻ.വി. പൂജപ്പുര രാധാകൃഷ്ണൻ സംഗീതം
ഗാനരചന നിർവ്വഹിച്ചിരിക്കുന്നത് ഒ.എൻ.വി. കുറുപ്പ് , സംഗീതസംവിധാനം നിർവ്വഹിച്ചിരിക്കുന്നത് ജോൺസൺ .
"ആകാശമാകേ" കെ.ജെ. യേശുദാസ് 4:35 2.
"പവിഴംപോൽ" കെ.ജെ. യേശുദാസ് 4:50 പുറത്തേക്കുള്ള കണ്ണികൾ നമുക്കു പാർക്കാൻ മുന്തിരിത്തോപ്പുകൾ ഇന്റർനെറ്റ് മൂവി ഡാറ്റാബേസിൽ നമുക്ക് പാർക്കാൻ മുന്തിരിത്തോപ്പുകൾ -  മലയാളം മൂവി മ്യൂസിക് ഡാറ്റാബേസ് (എംത്രീഡിബി.കോം) മലയാളസംഗീതം ഡാറ്റാബേസിൽ നിന്ന് നമുക്കു പാർക്കാൻ മുന്തിരിത്തോപ്പുകൾ ചിത്രം കാണുവാൻ
നമുക്കുപാർക്കാൻ മുന്തിരിത്തോപ്പുകൽ (1986)
നമ്പി നാരായണൻ ഇംഗ്ലീഷ് വിലാസം https://ml.wikipedia.org/wiki/Nambi_Narayanan
നമ്പി നാരായണൻ എന്നറിയപ്പെടുന്ന എസ്. നമ്പി നാരായണൻ ഇന്ത്യൻ സ്പേസ് റിസർച്ച് ഓർഗനൈസേഷനിൽ മുൻ ഉദ്യോഗസ്ഥനായിരുന്നു.
1994- നവംബർ 30 ന് ചാരവൃത്തി ആരോപിച്ച് ഇദ്ദേഹത്തെ അറസ്റ്റ് ചെയ്യുകയും അൻപതു ദിവസം ജയിലിൽ അടക്കുകയുമുണ്ടായി.
ഐ.എസ്.ആർ.ഓ വികസിപ്പിച്ചുകൊണ്ടിരുന്ന ക്രയോജനിക് എഞ്ചിൻ സാങ്കേതികവിദ്യയെ ചുറ്റിപ്പറ്റിയായിരുന്നു ചാരവൃത്തി ആരോപണം.
പിന്നീട് ഇദ്ദേഹം നിരപരാധിയാണന്നു മനസ്സിലാക്കി 1998-ൽ സുപ്രീം കോടതി നമ്പി നാരായണനെ കുറ്റവിമുക്തനാക്കി.
2018 ൽ ജസ്റ്റിസ് ദിപക് മിശ്ര ബെഞ്ചിന്റെ സുപ്രീംകോടതി വിധിയിൽ നമ്പി നാരായണന് അമ്പത് ലക്ഷം രൂപ നഷ്ടപരിഹാരം നൽകാൻ വിധിയായി.
സംസ്ഥാന ഗവർമെന്റ് 10-8-2018-ൽ പരസ്യമായി നഷ്ടപരിഹാര തുക നൽകി വിധി നടപ്പിലാക്കി.
അദ്ദേഹത്തിന്റെ ആത്മകഥയായ ഓർമ്മകളുടെ ഭ്രമണപഥം 2017 ഒക്ടോബർ 23 നു പുറത്തിറങ്ങിയിരുന്നു.
2019 ജനുവരി 25ന് ഭാരത സർക്കാർ പദ്മഭൂഷൺ നൽകി ഈ ശാസ്ത്രജ്ഞനെ ആദരിച്ചു.
1970-കളിൽ റോക്കറ്റുകൾക്കായി ദ്രാവകഇന്ധനസാങ്കേതികവിദ്യയും ഖരഇന്ധന സാങ്കേതികവിദ്യയും ഐ.എസ്.ആർ.ഒ. വികസിപ്പിക്കുന്നുണ്ടായിരുന്നു.
ഇതിൽ ദ്രാവകഇന്ധനസാങ്കേതികവിദ്യ വികസിപ്പിച്ചെടുത്തവരിൽ പ്രധാനിയായിരുന്നു നമ്പി നാരായണൻ.